IV. PARTES ORIS. 69 
vereor, me in his nimis consideratum esse, cum 
videamus, coryphaeos entomologorum maxime ce- 
lebratos, in descriptione harum partium, immo in 
numero earum, inter se discrepare. In re tam 
ardua et erroribus facillime obnoxia, oculis meis 
solis diffidens, auxilium invocabam viri amicissimi 
et oculatissimi, Neesei ab Esenbeck, nec frustra, 
nam hic, statim opus aggrediens, circiter quinqua- 
ginta species e diversis generibus et familiis Ich- 
neumonidum, examini rigoroso subjiciebat, oris 
partes et antennas, e quaqua parte, oculis armatis 
attentissime inspiciebat, quaeque viderat autem 
benevolenter mecum communicabat, quod animo 
gratissimo hic agnosco. Descriptiones singulas 
ejus verbotenus speciebus, ad quas attinent, ad- 
dam, simulque notabo, quo forsan descriptionibus 
earundem partium, ab alis entomologis editis, 
haud respondeant. Hic autem sola generaliora de 
oris partibus recensenda sunt: — Clypeus re vera 
nihil aliud est quam pars inferior faciei, ejusdem- 
que cum facie substantiae corneae, plerumque 
ejusdem coloris. Sutura transversali a facie discre- 
itus esse solet, interdum vero etiam, hac sutura 
obsoleta aut plane deficiente, omnino cum facie 
concretus est; plerumque transversalis, rarius or- 
biculatus aut suborbiculatus est, margine postico 
et antico rotundato, rarius recto, antico interdum 
emarginato. — .Labrum rarissime totum exser- 
ium est, plerumque maximam partem sub clypeo 
absconditum, interdum omnino retractum; mem- 
branaceum, nonnullis coriaceum, rarissime cor- 
